|  |  |  |
| --- | --- | --- |
|  | **Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ)**  **FELÜGYELŐBIZOTTSÁG**  **SZERVEZÉSI ÉS ÜGYRENDI BIZOTTSÁG** | **Telefon: 338-4002**  **E-mail: mkksz@mkksz.org.hu**  **Internet: www.mkksz.org.hu**  **1149 Budapest, Róna u. 87.** |

**A TAGDÍJFIZETÉS RENDJE AZ MKKSZ-BEN**

1. **Utalássa**l
2. A munkaviszonyban (értve ezalatt az összes munkával kapcsolatos jogviszonyt) dolgozó szakszervezeti tag a belépési nyilatkozaton – jellemzően – arról nyilatkozik, hogy havonta a **tagdíját vonják le** a munkabéréből/illetményéből. Ekkor a bérszámfejtést végző munkáltató az MKKSZ Gránit banki 12100011-10420117 számlájára utalja a tagdíjat.

Az új belépőknél azt a belépési nyilatkozatot kell használni, amelyik tartalmazza az MKKSZ Gránit banki számlaszámát. Ez az MKKSZ honlapon a SZÜB alatt 3.11-3.20 pontokban elérhető.

1. A tag úgy is dönthet, hogy **saját számlájáról utalja** a tagdíjat az MKKSZ Gránit banki számlájára. Ez jellemzően azoknál a tagoknál fordul elő, akik nem kapcsolódnak alapszervezethez. Ez a tag lehet egyéni tag munkavállaló vagy nyugdíjas. A közlemény rovatot azonosítás miatt ki kell tölteni. (hónap/év)
2. A tagdíj utalása lehetséges **Paypal használatával** is, de ezeknél csak az összeg látszik. Ebben az esetben az azonosítás érdekében javasolt egy e-mail küldése az [mkksz@mkksz.org.hu](mailto:mkksz@mkksz.org.hu) címre, mely tartalmazza az összeget, nevet, lakcímet, alapszervezet nevét, hónap/év adatot valamint, hogy az utalás Paypal használatával történt. Az adóigazolás csak így adható ki.
3. **Készpénzfizetésse**l
4. A tagnak joga van az **MKKSZ országos központjában** – egyeztetett időpontban, kivételesen – a tagdíjat készpénzben befizetni. Ebben az esetben a központ bevételi pénztárbizonylatot állít ki, a befizetett összeget pedig csekken az MKKSZ számlájára befizeti.
5. A tagnak joga van az **alapszervezeténél** készpénzzel befizetni a tagdíjat.

a) Ez jellemzően az alapszervezet nyugdíjas tagjainál fordul elő. Erről az alapszervezet titkára bevételi pénztárbizonylatot állít ki, melynek az eredeti példányát átadja a tagnak.

b) A **bevételi pénztárbizonylat** szigorú számadású nyomtatvány. A nyomtatványboltban az MKKSZ jogi személy adatait (vevő neve, címe, adószáma: 19012528-1-42), felhasználva vásárolható, számlára. Ennek költségét az alapszervezet viseli (egy 25 lapos tömb ára 250 Ft körüli). A MKKSZ Pénzkezelési szabályzata szerint a bizonylatról másolat készíthető. Az alapszervezet titkára a **teljesen** felhasznált tömböt az MKKSZ központba beküldi, illetve ekkor lehet nyilvántartásba venni, és megőrizni az előírt 8 év (2000.évi C törvény 169. §) határidőig.

c) Az alapszervezet további teendői a C) 2. pont szerinti.

1. **Utalvánnyal történő befizetés**
2. A **tagnak** joga van a tagdíjat az MKKSZ által kibocsátott **készpénzutalási megbízással (sárga csekken)** is befizetni, melyen már szerepel az MKKSZ neve és Gránit banki számlaszáma) de teljesítheti **postai belföldi postautalványon (rózsaszín csekken)** is. A közlemény rovatot azonosítás miatt ki kell tölteni. (alapszervezet, hónap/év)
3. A tag által készpénzben befizetett összeget az alapszervezet befizeti az MKKSZ központi Gránit banki számlájára.

Ezzel egyidejűleg névsoros listát készít, mely tartalmazza a tagdíj összegét. Ezt a listát beküldi az MKKSZ központba. A befolyt összes tagdíjak végösszegét az alapszervezet titkára befizeti az MKKSZ Gránit banki számlájára.

1. A befizetés módja lehet az **MKKSZ** **által kibocsátott** olyan készpénzutalási megbízással **(sárga) csekkel**, melyen az MKKSZ Gránit banki számlaszáma szerepel. A befizetés költségét az MKKSZ viseli (kb. 400 Ft/db). A befizető neve és címe lehetőleg olvasható legyen. A közlemény rovatot azonosítás miatt ki kell tölteni (megye, település neve, alapszervezet, hónap/év). \*

Az alapszervezetnek célszerű az MKKSZ nevét és Gránit banki számlaszámát tartalmazó sárga csekket az MKKSZ Országos Irodájától igényelni, ez megtehető akár e-mailben is. Az MKKSZ postán megküldi az igényelt csekkeket.\*

1. A befizetés módja lehet **postai belföldi postautalvánnyal** (**rózsaszínű csekkel**) is – ha nem áll rendelkezésre sárga csekk.

a) Javasolt a T+2 rózsaszín utalvány, ennek költsége a legkedvezőbb. A befizetés költségét a befizető viseli. A Posta a belföldi postautalvány szolgáltatás díjait hirdetményben közli. \*\*

b) 2 napos (T2), azaz rózsaszín utalvány bármely postán kérhető és feladható, a Posta a feladást követő 2. munkanapon a feladó által megjelölt címen fizeti ki az összeget, vagy a megadott számlára utalja. Feladási összeghatár: 5 – 2.000.000 Ft. A számlára küldés a javasolt!

c) A rózsaszín csekket úgy kell kitölteni, hogy címzett neve (MKKSZ) és számlaszáma (12100011-10420117) legyen feltüntetve. Ebben az esetben a címét nem kell feltüntetni. Így rögtön az MKKSZ Gránit banki számlájára kerül a befizetett tagdíj és nem került sor készpénz kifizetésére az MKKSZ-nél. A közlemény rovatot azonosítás miatt ki kell tölteni. (alapszervezet, hónap/év)

d) Az alapszervezet titkára az utalvány feladásáról, az összegről és a tagokról névsoros listát készít – akik általában nyugdíjasok –, majd a listát elküldi a könyvelést megillető bizonylati példányaival az MKKSZ címére (1149. Róna utca 87.). A MKKSZ Pénzkezelési szabályzata szerint a bizonylatok képezik az könyvelés alapját.

Záradék: Ezek a szabályok az MKKSZ Alapszabály 65. pontjának való megfelelést szolgálják:

„Az MKKSZ tag tagdíja teljes összegben az MKKSZ központi számlájára kerül átutalásra, befizetésre.”

(Jóváhagyta az MKKSZ Elnöksége 2022. november 5-ei ülésén)

\***Átmenetileg** – amíg nem állnak rendelkezésre a Gránit banki számlaszámot tartalmazó sárga csekkek –használhatók az MKKSZ OTP számlaszámát tartalmazó sárga csekkek is. Ezeket is az országos irodától kell igényelni.

\*\*A Magyar Posta 2022. július 1-ei hirdetménye szerint ez az összeg 10.000 Ft-ig 930 Ft, 30.000 Ft-ig 1625 Ft, 50.000 Ft-ig 2.210 Ft, 100.000 Ft-ig 3.000 Ft.